b'\n_START_ARTICLE_\nBarbara Simoniti\n_START_SECTION_\n\xc5\xbdivljenje\n_START_PARAGRAPH_\nSimonitijeva je leta 1987 diplomirala na Filozofski fakulteti v Ljubljani in prav tam 1995 tudi doktorirala iz anglistike in slovenistike. V letih 1987 do 1995 je bila asistentka za angle\xc5\xa1ki jezik na PeF v Mariboru, potem pa je \xc5\xa1la v svobodni poklic.\n_START_SECTION_\nDelo\n_START_PARAGRAPH_\nSimonitijeva je pesmi in novele najprej objavljala v revialnem tisku. Njeno liriko odlikujeta trpka milina in estetska uporaba jezika. Pi\xc5\xa1e tudi kratko prozo v kateri prav tako na liri\xc4\x8dni na\xc4\x8din podaja tema\xc4\x8dne podobe sveta. V prevajalstvu se loteva dru\xc5\xbeboslovja s poudarkom na mednarodnih odnosih in zgodovinskih monografijah. V angle\xc5\xa1\xc4\x8dino prevaja dela slovenskih avtorjev iz umetnostne zgodovine in kulturne dedi\xc5\xa1\xc4\x8dine.'